Diari Oficial de la Generalitat Valenciana


Sumari del DOGV 2523, del 06-06-1995 (1995/834977)

ACORD de 16 de maig de 1995, del Govern Valencià, pel qual s'atorga definitivament la concessió d'una emissora de radiodifusió sonora en ones mètriques amb modulació de freqüència en la localitat de Crevillente.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2523

Data del DOGV
:   06-06-1995

Secció del DOGV
:   ALTRES DISPOSICIONS

Número del document
:   1995/834977


Data del document
:   16-05-1995

Organisme emissor
:   Presidència de la Generalitat

Tipus de document
:   Acord

Anàlisi jurídica

ACORD de 16 de maig de 1995, del Govern Valencià, pel qual s'atorga definitivament la concessió d'una emissora de radiodifusió sonora en ones mètriques amb modulació de freqüència en la localitat de Crevillente.   
El Govern Valencià, en la reunió del dia 16 de maig de 1995, adoptà l'acord següent:  
Per acord de 28 de juliol de 1989, del Govern Valencià s'atorgà a Producciones Imagen y Sonido, SA, amb caràcter provisional, la concessió d'una emissora de radiodifusió sonora en ones mètriques amb modulació de freqüència en la localitat de Crevillente (Alacant).  
Aprovats els corresponents projectes tècnics de les instal·lacions i complits els tràmits administratius prevists en les disposicions aplicables, a proposta de la Presidència de la Generalitat Valenciana, el Govern Valencià  
ACORDA:  
Primer  
Atorgar a Producciones Imagen y Sonido, SA, la concessió definitiva de l'emissora de radiodifusió sonora en ones mètriques amb modulació de freqüència en la localitat de Crevillente (Alacant), amb subjecció a les normes incloses en el Decret del Govern Valencià 40/1989, de 13 de març, i d'altres normes d'aplicació.  
Segon  
Les característiques tècniques que s'assignen a l'esmentada emissora, d'acord amb el projecte tècnic aprovat, son les reflectides en l'annex.  
La freqüència assignada queda condicionada, si s'escau, al tràmit de la seua coordinació internacional.  
Tercer  
L'adjudicatari queda obligat al compliment dels requisits i de les obligacions establertes en la Llei 31/1987, de 18 de desembre, d'Ordenació de les Telecomunicacions, modificada per la Llei 32/1992, de 3 de desembre, i en el Decret 40/1989, de 13 de març, del Govern Valencià, així com dels compromisos assumits en el procés d'adjudicació, que van servir de base per a efectuar la concessió provisional.  
Contra aquest acord, que esgota la via administrativa, procedeix interposar-hi, després de la comunicació preceptiva prèvia al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir del dia de la notificació o de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la citada Llei 30/1992), sense perjudici que els interessats puguen exercir qualsevol altre recurs que consideren oportú.  
València, 16 de maig de 1995  
El conseller secretari del Govern Valencià,  
LUIS BERENGUER FUSTER  
ANNEX  
Producciones Imagen y Sonido SA  
- Coordenades: 38ø17'01"N  
 00ø46'26"W  
- Cota (m): 360  
- Denominació de l'emissió: 256KF8EHF  
- Freqüència (MHz): 101.4  
- Potència radiada aparent màxima (W): 1000 (per a 214ø)  
- Potència màxima nominal de l'equip transmissor (W): 1000  
- Potència d'eixida autoritzada de l'equip transmissor (W): 412.  
- Sistema radiant: 1 antena Tetra Q. Directiva. Gmax: 4,85 dB.   
- Sector (184ø- 244ø).  
- Altura sobre el sòl del centre elèctric de l'antena (m): 15.  
- Altura del pal (m): 23.  
- Altura efectiva màxima (m): 346.  
- Polarització: mixta.